b"\n_START_ARTICLE_\nBarbit\xc3\xbaric\n_START_PARAGRAPH_\nEls barbit\xc3\xbarics s\xc3\xb3n una s\xc3\xa8rie de somn\xc3\xadfers derivats de l'\xc3\xa0cid barbit\xc3\xbaric. N'hi ha un ventall de diferents intensitats, des dels que s'usen per a sedacions suaus fins als anest\xc3\xa8sics. Es poden usar com a droga o a l'\xc3\xa0mbit m\xc3\xa8dico-farmac\xc3\xa8utic._NEWLINE_Alguns dels barbit\xc3\xbarics que tenen el temps de vida mitjana m\xc3\xa9s curta s\xc3\xb3n el tiopental (Penthotal\xc2\xae) i el metohexital. El metohexital no ha estat mai comercialitzat a Espanya, produeix m\xc3\xa9s irritaci\xc3\xb3 local, moviments excitatoris i miocl\xc3\xb2nies, i el seu temps de vida mitjana \xc3\xa9s m\xc3\xa9s curt per un major aclariment plasm\xc3\xa0tic. El propofol \xc3\xa9s el de menor temps de vida mitjana, cosa per la qual s'usa com a anest\xc3\xa8sia general."